อธิบดีกรมอุตุนิยมวิทยา ขอให้ประชาชนเตรียมพร้อมรับมือ พายุโซนร้อน "มูน” อาจทำให้มีฝนตกหนักถึงหนักมาก กับมีลมแรงบางพื้นที่ ระหว่างวันที่ 3-4 กรกฎาคมนี้
นายภูเวียง ประคำมินทร์ อธิบดีกรมอุตุนิยมวิทยา เปิดเผยว่า ในวันนี้ (3 ก.ค.62) พายุโซนร้อน “มูน” (Mun) บริเวณเกาะไหหลำ ประเทศจีน ได้เคลื่อนตัวลงสู่อ่าวตังเกี๋ยแล้ว คาดว่าจะเคลื่อนขึ้นฝั่งประเทศเวียดนามตอนบนในคืนวันนี้ ทำให้ในช่วงวันนี้ ถึงวันที่ 4 กรกฏาคมนี้ ประเทศไทยจะมีฝนตกหนักถึงหนักมากบางแห่งกลับมีลมแรงโดยเฉพาะบริเวณภาคเหนือ ได้แก่ จังหวัดน่าน อุตรดิตถ์ พิษณุโลก เพชรบูรณ์ตาก //ภาคตะวันออกเฉียงเหนือ ได้แก่ เลย หนองบัวลำภู อุดรธานี หนองคาย บึงกาฬ สกลนคร นครพนม มุกดาหารชัยภูมิ ขอนแก่น กาฬสินธุ์ //ภาคกลาง ได้แก่ ราชบุรี กาญจนบุรี // และภาคตะวันออก ได้แก่ นครนายก ปราจีนบุรี จันทบุรี และตราด พร้อมขอให้ประชาชนที่อยู่ในพื้นที่เสี่ยงให้ระมัดระวังอันตรายจากฝนที่ตกสะสม ซึ่งอาจทำให้เกิดน้ำท่วมฉับพลันน้ำป่าไหลหลากได้ สำหรับบริเวณทะเลอันดามันและอ่าวไทยมีคลื่นสูง 2 - 3 เมตร ชาวเรือควรเดินเรือด้วยความระมัดระวัง หลีกเลี่ยงการเดินเรือในบริเวณที่มีฝนฟ้าคะนองและเรือเล็กควรงดออกจากฝั่ง        อธิบดีกรมอุตุนิยมวิทยา กล่าวด้วยว่า สำหรับผู้ที่จะเดินทางไปประเทศลาวและเวียดนามตอนบน ควรตรวจสอบสภาพอากาศก่อนเดินทาง เพื่อความปลอดภัย #กรมอุตุนิยมวิทยา  #พายุโซนร้อนมูน #สำนักข่าว #กรมประชาสัมพันธ์